Nafarroako Parlamentuko Mahaiak, 2017ko urriaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, jakitekoa zertan den 2017-2018 ikasturterako eskola-garraioaren zerbitzuaren lizitazioa, Kontratu Publikoen Administrazio Auzitegiak kautelazko etetea agindu ostean.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 23an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Hezkuntzako kontseilariak hurrengo Osoko Bilkuran ahoz erantzun dezan:

Zertan da 2017-2018 ikasturterako eskola-garraioaren zerbitzuaren lizitazioa, Kontratu Publikoen Administrazio Auzitegiak kautelazko etetea agindu ostean?

Iruñean, 2017ko urriaren 19an

Foru parlamentaria: Teresa Sáez Barrao